Във връзка с постъпило уведомление за инвестиционно предложение с вх. № ОВОС-1268/31.07.2020г. и становище на БД ИБР Пловдив с изх. № ПУ-01-638(1)/24.08.2020г. за инвестиционно предложение (ИП): „Газоснабдяване на община Раковски” и „Газоснабдяване на община Марица”, с подобекти: Разпределителен газопровод извън урбанизираната територия за захранване на Разпределителен газопровод извън урбанизираната територия на с.Стряма за захранване селищно образование „Високо технологичен парк” в землища на с.Калековец и имоти с променено предназаначение в землището на с.Стряма и с.Калековец и бъдеща ГРМ на с.Калековец, област Пловдив, с възложител: „СИТИГАЗ БЪЛГАРИЯ” – ЕАД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение попада в обхвата на т. 3, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитена зона от Европейската екологична мрежа „НАТУРА 2000“ – BG0000429 „Река Стряма“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Раковски, Кметство с. Стряма, Община Марица, Кметство с. Калековец и БД ИБР - Пловдив.

Отговорено от РИОСВ-Пловдив на 27.08.2020г.